༄༅།།བཙན་བྱོལ་བོད་མིའི་བཅའ་ཁྲིམས་ལེའུ་གསུམ་པ་དོན་ཚན་༡༧པར།དོན་དམ་བོད་ཀྱི་གཞི་རྩའི་དགོས་མཁོ་དང་འཚམ་པའི་ཤེས་རིག་གི་སྲིད་བྱུས་ཡང་དག་ཅིག་བཟོ་རྒྱུ།ཞེས་གསལ་བ་བཞིན།ཕྱི་ལོ་༢༠༠༤ལོར་བོད་མི་མང་སྤྱི་འཐུས་ལྷན་ཚོགས་ནས་བཙན་བྱོལ་བོད་མིའི་གཞི་རིམ་ཤེས་ཡོན་སྲིད་བྱུས་གཏན་ལ་ཕབ།སྲིད་བྱུས་ལག་བསྟར་གྱི་ལས་རིམ་གལ་ཆེ་ཤོས་ཤིག་ནི།བསླབ་གཞིའི་རྩ་འཛིན་དང་སློབ་ཚན་འཆར་གཞི་བཟོ་འགོད་བྱ་རྒྱུ་དེ་ཡིན་ཞིང།དེ་ནི་ཤེས་ཡོན་སྲིད་བྱུས་ཀྱི་དགོངས་དོན་རྣམས་དགེ་རྒན་གྱི་དངོས་གཞིའི་སློབ་ཁྲིད་ཀྱི་ཁ་ཕྱོགས་དང།ནང་དོན།བྱ་ཐབས།གཞི་རྩའི་སྒྲོམ་གཞི་ཚང་མའི་ནང་མངོན་འགྱུར་བྱ་རྒྱུ་དེ་ཡིན་སྟབས།ལས་རིམ་ཚང་མའི་སྙིང་པོ་ལྟ་བུ་ཡིན།